PMIndiaData/PMIndiaSum huggingface dataset:
ஜி.எஸ்.எல்.வி. மார்க் III செலுத்து வாகன தொடர் திட்டத்திற்கு அமைச்சரவை ஒப்புதல்

பத்து ஜி.எஸ்.எல்.வி. மார்க் III ராக்கெட்டுகள் கொண்ட திட்டத்தை ரூ. 4338.20 கோடி செலவில் தொடருவதற்கான நிதியை அளிக்க பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை ஒப்புதல் அளித்துள்ளது. பத்து ஜி.எஸ்.எல்.வி. மார்க் III செலுத்துவாகனத்தின் செலவுகள், அத்தியாவசிய வசதிகள் விரிவாக்கம், திட்ட நிர்வாகம் மற்றும் செலுத்தும் இய்க்கம் ஆகியவற்றின் செலவு இதில் அடங்கும். ஜி.எஸ்.எல்.வி. மார்க் III தொடர்ச்சி திட்டம் – முதல் கட்டம் என்பது நாட்டின் செயற்கைக் கோள் தொடர்புத் தேவைகளை எதிர்கொள்வதற்கு 4 டன் எடை கொண்ட தொடர்பு செயற்கைக் கோள்கள் செலுத்துவதற்கான செலுத்துவாகனமாகும். ஜி.எஸ்.எல்.வி. மார்க் III வாகனம் செயல்பாட்டுக்கு வருவதன் மூலம் 4 டன் எடை கொண்ட தொடர்பு செயற்கைக் கோள்களை விண்ணில் ஏவுவதற்கான செயல்திறனை நாட்டுக்கு அளிப்பதுடன், விண்வெளி உள்கட்டமைப்பில் நீடித்த தன்மையையும் வலிமையையும் அளிப்பதுடன், செயற்கைக் கோள்களை ஏவுவதற்கான வெளிநாடுகளை சார்ந்திருக்கும் நிலையை குறைக்கும். ஜி.எஸ்.எல்.வி. மார்க் III தொடர் திட்டம் – முதல் கட்டம் தொடர்பு செயற்கைக் கோள்கள் செலுத்துவதற்கான தேவைகளை எதிர்கொண்டு அதன் மூலம் கிராமப் புற தேவைகளுக்கான உயர் திறன் செயற்கைக் கோள்கள் தேவையை எதிர்கொள்ள உதவும். மேலும் இது டி.டீ.எச்., விசாட் மற்றும் தொலைக்காட்சி அலைவரிசைகளுக்கான டிரான்ஸ்பாண்டர்களை அதிகரிக்கவும் உதவும். ஜி.எஸ்.எல்.வி. மார்க் III தொடர் திட்டம் முதல் கட்டம் ஜி.எஸ்.எல்.வி. மார்க் III செலுத்து வாகன செயல்பாட்டின் முதல் கட்டமாக இருப்பதுடன் இதற்கு அளிக்கப்படும் ஒப்புதல் 2019 முதல் 2024 வரை செலுத்தப்படும் செயற்கைக் கோள் இயக்கங்களுக்கான தேவைகளை பூர்த்தி செய்யும். பின்னணி: ஜி.எஸ்.எல்.வி. மார்க் III செலுத்து வாகனம் என்பது உள்நாட்டு செயற்கைக் கோள் செலுத்தும் திறனை எட்டுவதற்காக உருவாக்கப்பட்டது. இது 4 டன் வகை செயற்கைக் கோள்களை சுற்றுவட்டப் பாதையில் நிலை நிறுத்தும் திறன் கொண்டதாகும். இதன் முதல் பரிசோதனை வாகனம் 2014ல் நிறைவேற்றப்பட்டு உருவாக்க செலுத்து வாகனம் 2017ல் நிறைவு செய்யப்பட்டது. இரண்டாவது உருவாக்க செலுத்து வாகனம் 2018-19 இரண்டாவது காலாண்டில் நிறைவடையும். முதல் கட்ட தொடர் திட்டம் 4 டன் வகை தொடர்பு செயற்கைக் கோள்களை விண்ணூக்கு அனுப்புவதை சாத்தியமாக்கும். ஜி.எஸ்.எல்.வி. மார்க் III 4 டன் தொடர்பு செயற்கைக் கோள்கள் செலுத்துவதற்கான குறைந்த் செலவு வாகனமாக இருக்கும். இதன் மூலம் நாட்டின் தேவைகள் பூர்த்தி செய்யப்படுவதுடன், செயற்கை கோள் செலுத்தும் சேவைகளுக்கு சர்வதேச அளவில் வர்த்தக வாய்ப்புக்களை உருவாக்கும்.
டாக்டர் கலாமுடன் பல ஆண்டுகள் நெருக்கமாக உரையாடும் அதிர்ஷ்டத்தை நான் பெற்றிருந்தேன்: பிரதமர்

டாக்டர் ஏ.பி.ஜே. அப்துல் கலாமின் பிறந்தநாளன்று அவருடனான தமது தருணங்களை பிரதமர் திரு நரேந்திர மோடி இன்று பகிர்ந்தார். திரு நரேந்திர மோடியுடனான டாக்டர் கலாமின் இணைப்பின் நினைவுகளையும், அன்னாரது மரபுகளை கௌரவிப்பதற்கு பிரதமர் எடுத்து வரும் முயற்சிகளையும் டாக்டர் கலாமின் பேரன் மோடி ஸ்டோரி என்ற ட்விட்டர் பதிவு வாயிலாக தெரிவித்திருந்ததற்கு பதிலளித்து பிரதமர் கூறியதாவது: “டாக்டர் கலாமுடன் பல ஆண்டுகள் நெருக்கமாக உரையாடும் அதிர்ஷ்டத்தை நான் பெற்றிருந்தேன். இந்தியாவின் வளர்ச்சியை நோக்கிய அவரது அறிவுக்கூர்மை, பணிவு மற்றும் ஆர்வத்தை மிக நெருக்கமாக நான் கண்டுள்ளேன்.”
மனிதகுலத்திற்கு சேவை செய்யும் அமைப்புகளின் அர்ப்பணிப்புக்கும், உறுதிக்கும் பிரதமர் பாராட்டு.

சமூக நலனுக்காக சேவை புரியும் அமைப்புகளின் பிரதிநிதிகளோடு பிரதமர் திரு. நரேந்திர மோடி இன்று காணொலிக் காட்சி மூலம் உரையாடினார். கொவிட்-19 சவாலை எதிர்கொள்வதில் ஒட்டுமொத்த தேசமும் மிகுந்த ஒற்றுமையையும், உறுதியையும், பொறுமையையும் காட்டுகிறது என்று பிரதமர் கூறினார். ஏழைகளுக்கும், பின்தங்கியுள்ளோருக்கும் சேவை செய்வதே நாட்டுக்கு சேவை செய்ய சிறந்த வழி என்று மகாத்மா காந்தி கூறியதை நினைவு கூர்ந்த பிரதமர், காணொலியில் கலந்து கொண்ட மனிதகுலத்துக்காக சேவை செய்யும் அமைப்புகளின் அர்ப்பணிப்புக்கும், உறுதிக்கும் பாராட்டு தெரிவித்தார். மனிதநேய அணுகுமுறை, அதிகமான மக்களை அணுகுதல், சேவை மனப்பான்மை ஆகிய மூன்று சிறப்பம்சங்களை இந்த அமைப்புகள் பெற்றுள்ளதாகவும், இதனால் அவர்கள் நம்பகத்தன்மையோடு விளங்குவதாகவும் பிரதமர் தெரிவித்தார். நாடு வரலாறு காணாத ஒரு சிக்கலை சந்தித்துக் கொண்டிருப்பதாகவும், இந்த அமைப்புகளின் சேவையும், வளங்களும் முன்னெப்போதும் இல்லாத அளவுக்கு தேசத்துக்கு தேவைப்படுவதாகவும் அவர் கூறினார். ஏழைகளுக்கு அடிப்படை வசதிகளை ஏற்பாடு செய்வதில் இந்த அமைப்புகள் பெரும் பங்காற்றலாம் என கருத்து தெரிவித்த அவர், அவை தங்களிடம் உள்ள மருத்துவ வசதிகளையும், தன்னார்வலர்களையும் நோயாளிகளுக்கும், சேவை தேவைப்படுவோருக்கும் அர்ப்பணிக்கலாம் என்று கூறினார். சவாலை எதிர்கொள்ள குறுகிய கால நடவடிக்கைகளும், நீண்ட காலப் பார்வையும் தேசத்துக்குத் தேவைப்படுகிறது என அவர் வலியுறுத்தினார். மூடப் பழக்கவழக்கங்கள், மூடநம்பிக்கைகள் மற்றும் தவறான தகவல்களை எதிர்த்து செயல்படுவதில் இந்த அமைப்புகளுக்கு பெரும் பங்கு இருப்பதாக பிரதமர் மேலும் கூறினார். அதீதமான நம்பிக்கையின் காரணமாக மக்கள் பொதுவான இடங்களில் கூடி, சமூக இடைவெளி விதிகளை மீறுவதாகக் கூறிய அவர், வைரஸைக் கட்டுப்படுத்துவதற்கு சமூக விலகலின் அவசியம் குறித்த விழிப்புணர்வை மேலும் பரவ செய்ய வேண்டும் என்றும் கூறினார். கடினமான சூழ்நிலையை திறமையாகக் கையாளும் பிரதமரின் தலைமைக்கு சமுக சேவை அமைப்புகளின் பிரதிநிதிகள் பாராட்டுத் தெரிவித்தனர். வைரஸ் பரவலை தடுப்பதில் சிறப்பான பங்காற்றிய அரசின் செயல்மிகு நடவடிக்கைகளை அவர்கள் புகழ்ந்தனர். பிஎம் கேர்ஸ் (PM-CARES) நிதிக்கு தங்களின் ஆதரவை தெரிவித்த அவர்கள், தங்களின் மொத்த ஊழியர் பலமும் கடினமான இந்த நேரத்தில் நாட்டுக்கு சேவை செய்ய அர்ப்பணிக்கப்படும் என உறுதியளித்தனர். டிஜிட்டல் தளங்களில் விழிப்புணர்வு, அத்தியாவசியப் பொருள்கள், உணவுப் பொட்டலங்கள், சானிடைசர்கள், மருந்துகள் மற்றும் மருத்துவ உதவிகள் ஆகிய சேவைகளை வழங்கி தற்போதைய சவாலை அவர்கள் எதிர்க்கொள்ளச் செய்து வருவதாகவும் தெரிவித்தனர். விழிப்புணர்வைப் பரப்புதல், ஏழைகளுக்கும், உதவி தேவைப்படுவோருக்கும் அடிப்படை வசதிகள் செய்து தருதல், மருத்துவ வசதிகள் அளித்தல், கொவிட்-19-ஆல் பாதிக்கப்பட்டுள்ளோருக்கு உதவ தன்னார்வலர்களை அர்ப்பணித்தல் ஆகியவற்றின் அவசியத்தை பிரதமர் வலியுறுத்தினார். தவறான தகவல்கள் பரவுவதை எதிர்கொள்ள மருத்துவ மற்றும் அறிவியல் பூர்வ அறிவுரைகள் வழங்குவதின் முக்கியத்துவத்தையும் அவர் வலியுறுத்தினார். பெரும் பரவல் நோயின் சவாலை எதிர்கொள்ள இணைந்து பணியாற்ற வேண்டியதன் அவசியத்தையும் அவர் அடிக்கோடிட்டார். பிரதமரின் ஆலோசகர், நிதி ஆயோக்கின் தலைமை செயல் அதிகாரி ஆகியோர் இந்த உரையாடலில் பங்கேற்றனர்.
இந்திய பங்குகள் மற்றும் பரிவர்த்தனை வாரியத்துக்கும் (SEBI), குவைத்தின் மூலதன சந்தைகள் ஆணையத்துக்கும் (CMA) இடையே புரிந்துணர்வு ஒப்பந்தம் மேற்கொள்ள மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குவைத்தின் மூலதன சந்தைகள் ஆணையத்துடன் (CMA), பரஸ்பர ஒத்துழைப்பு மற்றும் தொழில்நுட்ப உதவிக்காக புரிந்துணர்வு ஒப்பந்தத்தில் கையெழுத்திட இந்திய பங்குகள் மற்றும் பரிவர்த்தனை வாரியத்துக்கு (SEBI) ஒப்புதல் அளிக்கப்பட்டது. இரண்டு ஒழுங்குமுறை அமைப்புகளுக்கும் இடையேயான பொருளாதார இணைப்பு மற்றும் ஒத்துழைப்பை இந்த புரிந்துணர்வு ஒப்பந்தம் மேலும் வலுப்படுத்தும் என்று எதிர்பார்க்கப்படுகிறது. மேலும், இரு நாடுகளிலும் பங்குச்சந்தைகளை சிறந்த முறையில் மேம்படுத்துவதற்கான சூழலை உருவாக்குவதை நோக்கமாகக் கொண்டுள்ளது. இது இரு நாடுகளுக்கும் இடையே தகவல் பரிமாற்ற வழிமுறையை வலுப்படுத்தவும், பங்களிப்பை செய்யும். குவைத்தின் மூலதன சந்தைகள் ஆணையத்துக்கும், இந்திய பங்குகள் மற்றும் பரிவர்த்தனை வாரியத்துக்கும் இடையே வெளிநாடுகளில் பரஸ்பர ஒத்துழைப்பு மற்றும் ஒழுங்குமுறை நடவடிக்கைகளின் மதிப்பைக் கூட்டும் என்றும் எதிர்பார்க்கப்படுகிறது.
வதோத்ராவில் வளர்ச்சி திட்டங்களை பிரதமர் தொடங்கி வைத்தார்

வதோதராவில் நடைபெற்ற பொதுக் கூட்டத்தில் பிரதமர் திரு. நரேந்திர மோடி, வதோத்ரா நகரத்தின் கட்டுப்பாட்டு மையத்தின் (Command Control Centre) , வாக்ஹோதியா மண்டல நீர் விநியோக திட்டம் மற்றும் பாங்க ஆப் பரோடாவின் புதிய தலைமை அலுவலக கட்டிடம் ஆகியவற்றை தொடங்கி வைத்தார். பிரதமர் வீட்டு வசதி திட்டத்தின் (நகரம் மற்றும் ஊரக) பயனாளிகளுக்கு வீட்டு சாவியை வழங்கினார். பல்வேறு உள்கட்டமைப்பு மற்றும் வளர்ச்சி திட்டங்கள், ஒருங்கிணைந்த போக்குவரத்து மையம், மண்டல நீர் விநியோக திட்டம், வீட்டு திட்டங்கள் மற்றும் மேம்பாலம் ஆகிய திட்டங்களுக்கு அடிக்கல் நாட்டினார். முந்த்ரா – தில்லி இடையேயான பெட்ரோலிய பொருட்கள் குழாயின் திறனை அதிகரிக்கவும் வதோதராவில் எச்.பி.சி.எல் பசுமை முனையத்தின் திட்டத்திற்கும் அடிக்கல் நாட்டினார். கூட்டத்தில் பேசிய பிரதமர், வதோதராவில் இன்று தொடங்கப்பட்டுள்ள திட்டங்களின் வளர்ச்சி முன்னெப்போதும் இல்லாத அளவிற்கு இருக்கும் என்றும் கூறினார். வளர்ச்சிக்கு முக்கியத்துவம் அளிப்பது, நாட்டு மக்களின் நலனுக்காக வளங்களை பயன்படுத்த வேண்டும் என்பதில் அரசு தெளிவாக உள்ளது. தனது சிறு வயதில் இருந்தே கோகா பகுதியில் இருந்து பரூச் நகரின் தகேஜ் பகுதிக்கு இடையே பயணிகள் போக்குவரத்துக்கு படகு சேவை இயக்கப்பட வேண்டும் என்பது குறித்து கேள்விப்பட்டு வருவதாக கூறினார். ஒட்டு மொத்த வளர்ச்சி மீது கவனம் செலுத்தி வரும் அரசு, தற்போது பயணிகள் போக்குவரத்துக்கு படகு சேவையை இன்று தொடங்கி வைத்துள்ளது என்றார். கடந்த ஆண்டுகளை போல, இந்த ஆண்டும் சர்தார் பட்டேல் பிறந்த நாளை குறிக்கும் வகையில் ‘ஒற்றுமைக்கான ஒட்டம்’ நிகழ்ச்சி ஏற்பாடு செய்யப்படும் என்றும் இதில் அனைவரும் ஆர்வத்துடன் பங்கேற்க வேண்டும் என்று பிரதமர் கேட்டுக் கொண்டார்.
கிருஷ்ணா நதியில் படகு கவிழ்வு – பிரதமர் இரங்கல்

கிருஷ்ணா நதியில் படகு கவிழ்ந்து ஏற்பட உயிர் இழப்பிற்கு பிரதமர் திரு நரேந்திர மோடி இரங்கல் தெரிவித்துள்ளார். “ கிருஷ்ணா நதியில் படகு கவிழ்ந்தது மிகுந்த வேதனை அளிக்கிறது. இந்த பெருந்துயரமான சம்பவத்தில் உயிர் இழந்தவர்களின் குடும்பத்தினருடன் எனது எண்ணங்கள் உள்ளன. ஆந்திர பிரதேச அரசு மற்றும் தேசிய பேரிடர் மீட்பு படையினர் மீட்பு பணியில் ஈடுபட்டுள்னர்” என்று பிரதமர் குறிப்பிட்டுள்ளார்
காத்மண்டுவில் பசுபதிநாத் தர்மசாலாவை பிரதமர் திறந்துவைத்தார்

i பிரதமர் திரு. நரேந்திர மோடி, காத்மண்டுவில் பசுபதிநாத் தர்மசாலாவை நோபாளப் பிரதமர் திரு. கே.பி. ஒளியுடன் இணைந்து இன்று தொடங்கி வைத்தார். நிகழ்ச்சியில் பேசிய பிரதமர், ஒவ்வொரு முறை தாம் இங்கு வரும்போதும், காத்மண்டு மக்களின் அன்பையும் பாசத்தையும் உணருவதாக்க் கூறினர். நேபாளத்தில் நம்முடையது என்ற இந்தியாவின் உணர்வு வெளிப்படுவதாக அவர் தெரிவித்தார். நேபாளத்தில் உள்ள பசுபதிநாத் மற்றும் இதர கோவில்களுக்கு தமது முந்தைய பயணங்களை அவர் நினைவுகூர்ந்தார். இந்தியாவுக்கும் நேபாளத்திற்கும் இடையிலான ஆன்மிக உறவுகள் காலம் மற்றும் தொலைவுக்கு அப்பாற்பட்ட்து என்று அவர் தெரிவித்தார். அந்த சூழலில் இந்த தர்மசாலாவை திறந்து வைப்பதில் தாம் மிகவும் மகிழ்ச்சியடைவதாக அவர் கூறினார். பசுபதிநாத், முக்திநாத் மற்றும் ஜானகிதாம் கோயில்கள் இந்தியாவுடனான நெருக்கத்தை பலப்படுத்துவதுடன் நேபாளத்தின் வேற்றுமையில் ஒற்றுமையை எடுத்துக்காட்டுகிறது என்று பிரதமர் கூறினார். காத்மண்டு நகரத்தில் வெளிப்படும் இந்து மற்றும் புத்தமத பாரம்பரியங்கள் பற்றி அவர் பேசினார். இந்தியா மற்றும் நேபாளம் இடையே முக்கிய இணைப்பாக புத்தமதம் எவ்வாறு திகழ்கிறது என்றும் அவர் குறிப்பிட்டார். தங்களது புகழ்வாய்ந்த பாரம்பரியம் குறித்து இரு நாடுகளும் பெருமிதமடைவதாக அவர் தெரிவித்தார். வளர்ச்சியின் தேவை, குறிப்பாக பின்தங்கிய மற்றும் ஒடுக்கப்பட்ட பிரிவினரின் முன்னேற்றத்தின் தேவை குறித்து பிரதமர் வலியுறுத்தினார். பொருளாதார வளர்ச்சியில் புதிய உயரங்களுக்கு இந்தியா உயர்ந்து கொண்டிருப்பதாக கூறிய அவர், அனைவரும் இணைவோம், அனைவரும் முன்னேறுவோம் என்ற தொலைநோக்கு பார்வை நேபாள மக்களையும் உள்ளடக்கியது என்றார். நேபாளத்தில் அரசியல் ஸ்திரத்தன்மையைக் காண இந்தியா மகிழ்கிறது என்றும் அவர் கூறினார். இந்தியாவின் நல்லெண்ணம் மற்றும் ஒத்துழைப்பை நேபாளம் பெறலாம் என்று அவர் தெரிவித்தார்.
பகவான் விஸ்வகர்மா பிறந்ததினத்தை முன்னிட்டு மக்களுக்கு பிரதமர் வாழ்த்து

பகவான் விஸ்வகர்மா பிறந்ததினத்தை முன்னிட்டு பிரதமர் திரு. நரேந்திர மோடி மக்களுக்கு வாழ்த்து தெரிவித்துள்ளார். பிரதமர் தனது டுவிட்டரில், “பகவான் விஸ்வகர்மா பிறந்ததினமான இந்த புனித தினத்தில் உங்கள் அனைவருக்கும் எனது வாழ்த்துக்கள். பகவானின் ஆசி எப்போதும் நாட்டு மக்களுக்கு கிடைத்து, நமது நாடு முன்னேற்றத்திலும் செழிப்பிலும் புதிய உயரங்களை எட்டடும். https://t.co/fq5KnPeKdV” என்று கூறியுள்ளார்.
மாநிலங்களவைக்கு தேர்ந்தெடுக்கப்பட்ட திரு. எஸ். செல்வகணபதிக்கு பிரதமர் வாழ்த்து

புதுச்சேரியில் இருந்து மாநிலங்களவைக்கு தேர்ந்தெடுக்கப்பட்ட திரு. எஸ். செல்வகணபதிக்கு பிரதமர் திரு. நரேந்திர மோடி வாழ்த்து தெரிவித்துள்ளார். பிரதமர் தனது டுவிட்டரில், “புதுச்சேரி மாநிலங்களவை உறுப்பினா் தோ்தலில் முதல் முறையாக பா.ஜ.க வேட்பாளா் திரு. செல்வகணபதி தேர்ந்தெடுக்கப்பட்டு உள்ளது நமது கட்சியில் உள்ள அனைத்து பா.ஜ.க உறுப்பினர்களுக்கும் பெருமை அளிக்கும் விஷயமாகும். புதுச்சேரி மக்கள் நம் மீது வைத்துள்ள நம்பிக்கை மகிழ்ச்சி அளிக்கிறது. புதுச்சேரியின் வளர்ச்சிக்காக தொடர்ந்து பாடுபடுவோம்.”, என்று கூறியுள்ளார்.
உத்தராகண்ட் மாநிலத்தில் ஹெலிகாப்டர் விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்

உத்தராகண்ட் மாநிலத்தில் ஹெலிகாப்டர் விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். பிரதமர் அலுவலகம் வெளியிட்டுள்ள ட்விட்டர் செய்தி வருமாறு; “உத்தராகண்டில் ஹெலிகாப்டர் விபத்துக்குள்ளானதால் வேதனை அடைந்தேன். இந்த துயரமான நேரத்தில், எனது எண்ணங்கள் துயரமடைந்த குடும்பத்தினரை பற்றியே உள்ளன: பிரதமர் நரேந்திர மோடி”
தொடங்கிடு இந்தியா திட்டத்தை தொடங்கி வைத்தார் பிரதமர், புதிய தொழில் நிறுவனங்களை ஊக்குவிப்பதற்கான செயல் திட்டம் வெளியீடு

பிரதமர் திரு நரேந்திர மோடி புதுதில்லியில் இன்று தொடங்கிடு இந்தியா திட்டத்தை தொடங்கி வைத்தார். இந்த திட்டத்தை பிரதமர் தொடங்கி வைப்பதற்கு முன்னதாக தொழில் முனைவு தொடர்பான பல்வேறு அம்சங்கள் குறித்த பயிலரங்கம் நாள் முழுவதும் நடைபெற்றது. இந்த விழாவிற்காக அமைக்கப்பட்டிருந்த கண்காட்சியை பார்வையிட்ட பிரதமர் புதிய நிறுவனங்கள் தொடங்கும் தொழில் முனைவோருடன் கலந்துரையாடினார். பத்து சிறந்த புதுமையாளர்கள் தங்களது சிந்தனைகள் மற்றும் அனுபவத்தை பிரதமர் முன்னிலையில் பகிர்ந்து கொண்டனர். ஆகஸ்ட் 15ம் தேதி தொடங்கிடு இந்தியா திட்டத்தை தாம் அறிவித்த போது அது கவனிக்கப்படாமல் போனது என்றும் ஆனால் இன்று மக்களிடையே மக்களின் மனங்களில் பதிந்து போயிருக்கிறது என்று அவர் குறிப்பிட்டார். வெற்றிகரமான தொழில் நிறுவனம் வழக்கமாகவே சிந்தனையினால் ஊக்கம் பெற்றவர் அல்லது மக்கள் சந்திக்கும் பிரச்சினைகளுக்கு தீர்வு காண வேண்டும் என்று விரும்புவரால் உருவாக்கப்படுகிறது என்று அவர் தெரிவித்தார். பணம் சம்பாதிக்க வேண்டும் என்பது முதன்மையான நோக்கம் அல்ல என்றும் அது தயாரிக்கும் பொருளை நோக்கமாகக் கொண்டது என்றும் அவர் கூறினார். புதிய தொடக்கத்திற்கான புதுமையாளர்கள் மற்றவர்களுக்கு ஊக்கமளிப்பவர் என்றும் அவர் குறிப்பிட்டார். இந்தியாவிலுள்ள இளைஞர்களை வேலைதேடுவோர் என்ற நிலையிலிருந்து வேலை உருவாக்குவோர் என்ற நிலைக்குமாற்ற வேண்டுமென்பதே தமது விருப்பம் என்று பிரதமர் கூறினார். ஒரு புதிய நிறுவனம் 5 பேருக்கு வேலை வாய்ப்பு அளித்தால் கூட அது இந்த நாட்டிற்கு பெரும் சேவையாக இருக்கும் என்று அவர் தெரிவித்தார். பயிர் இழப்பு மற்றும் சைபர் பாதுகாப்பு உள்ளிட்ட துறைகளில் இன்னும் புதுமையாளர்கள் கண்ணோட்டம் செலுத்த வேண்டும் என்று அவர் கேட்டுக் கொண்டார். புதிய தொடக்கத்திற்கான செயல் திட்டத்தை பிரதமர் வெளியிட்டார். ஒரு புதிய நிறுவனம் தொடங்குவதற்கு நிதியுதவி அளிப்பதற்காக ரூ.10000 கோடி மதிப்புடன் அர்ப்பணிக்கப்பட்ட ஸ்டார்ட்அப் நிதி தொடங்கப்படும் என்றும் அவர் கூறினார். புதிதாகத் தொடங்கப்படும் இந்த நிறுவனங்களிலிருந்து கிடைக்கும் லாபத்திற்கான வருமானவரி முதல் மூன்று ஆண்டுகளுக்கு ரத்து செய்யப்படும். புதிய நிறுவனங்கள் தொடங்குவதற்கான எளிமையான கொள்கைகள் குறித்து அரசு செயல்பட்டு வருகிறது என்றும் இந்த புதிய நிறுவனங்களின் காப்புரிமை விண்ணப்பங்கள் மீது விரைந்து நடவடிக்கை எடுக்கவும் அரசு செயல்பட்டு வருகிறது என்றார். புதிதாக தொடங்கப்படும் வர்த்தகங்களுக்கான காப்புரிமை கட்டணங்களில் 80 சதவிகிதம் விளக்கிக் கொள்ளப்படும் என்றும் 9 தொழிலாளர் மற்றும் சுற்றுச்சூழல் சட்டங்களில் புதிதாகத் தொடங்கப்படும் நிறுவனங்களுக்கு சுய சான்றிதழ் அறிமுகப்படுத்தப்படும் என்றும் அவர் அறிவித்தார். அடல் புதுமைப் படைப்பு இயக்கம் அறிமுகப்படுத்தப்பட்டு புதுமைகளுக்கு ஊக்கமளிக்கப்படும் என்றும் அவர் தெரிவித்தார். •••••••
2021 ஆம் ஆண்டுக்கான தேசிய சிறார் விருது பெற்றவர்களுடன் பிரதமர் கலந்துரையாடல்

பிரதமரின் தேசிய சிறார் விருது பெற்றவர்களுடன் பிரதமர் திரு. நரேந்திர மோடி இன்று காணொலி மூலம் கலந்துரையாடினார். மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானியும் இந்த நிகழ்ச்சியில் பங்கேற்றார். இந்த ஆண்டின் விருது கொரோனா காலத்தில் கிடைத்திருப்பதால், இது மிகவும் சிறப்பானதாகக் கருதப்படும் என்று பிரதமர் கூறினார். விருது பெற்றவர்களுடன் கலந்துரையாடிய பிரதமர், தூய்மையான பாரதம் போன்ற திட்டங்கள் சிறுவர்களிடம் பெரிய மாற்றத்தை ஏற்படுத்தியது குறித்து மகிழ்ச்சி தெரிவித்தார். கொரோனா காலத்தில், கைகளைக் கழுவுவதன் முக்கியத்துவம் குறித்த பிரச்சாரத்தில் குழந்தைகள் பங்கேற்ற போது, அந்த இயக்கம் மக்களின் கவனத்தை ஈர்த்து வெற்றி பெற்றது என்றும் பிரதமர் கூறினார். இந்த ஆண்டு பல்வேறு துறைகளைச் சேர்ந்தவர்களுக்கு இந்த விருதுகள் அளிக்கப்பட்டு இருப்பது குறித்து அவர் மகிழ்ச்சி தெரிவித்தார். ஒரு சிறிய யோசனைக்கு சரியான செயல்பாடு என்ற ஆதரவு கிடைக்கும் போது, அதனால் கிடைக்கும் பயன்கள் அதிகமான தாக்கத்தை ஏற்படுத்துகின்றன என்று பிரதமர் கூறினார். எண்ணங்களை செயல்படுத்துவது முக்கியம் என்பதால், சிறுவர்கள் தங்கள் எண்ணங்களை செயல்படுத்துவதில் ஆர்வம் காட்ட வேண்டும் என்று பிரதமர் கேட்டுக்கொண்டார். அது போன்ற செயல்பாடுகள் பெரிய விஷயங்களில் மக்களுக்கு உந்துதலை ஏற்படுத்தக்கூடிய தூண்டுதலாக இருக்கும் என்று அவர் குறிப்பிட்டார். ஏற்கனவே கிடைத்த வெற்றிகளின் மூலம் திருப்தி அடைந்து ஓய்வுக்கு சென்றுவிடாமல், தங்கள் வாழ்வில் இன்னும் நல்ல விஷயங்களை சாதிப்பதற்கு தொடர்ந்து செயல்பட வேண்டும் என்ற பிரதமர் ஆலோசனை தெரிவித்தார். சிறுவர்கள் மூன்று விஷயங்களை, மூன்று உறுதிமொழிகளை, மனதில் வைத்துக் கொள்ள வேண்டும் என்று பிரதமர் கேட்டுக்கொண்டார். தொடர்ந்து செயல்படுவேன் என்பது முதலாவது உறுதிமொழி. இது செயல்பாட்டில் எந்தவிதமான தொய்வும் ஏற்பட்டுவிடக் கூடாது என்பதாகும். இரண்டாவது உறுதிமொழி நாட்டுக்கானது. நாம் நாட்டுக்காக உழைத்தால், நாட்டின் நலனுக்காகவே ஒவ்வொரு வேலையையும் செய்தால், அது தன்னலத்தை விட பெரிய பயன்களைத் தருவதாக இருக்கும். நாம் 75வது சுதந்திர ஆண்டை நோக்கி செல்லும் நிலையில், நாட்டுக்காக நம்மால் என்ன செய்ய முடியும் என்று சிறுவர்கள் யோசிக்க வேண்டும் என்று பிரதமர் கேட்டுக்கொண்டார். ஒவ்வொரு வெற்றியும் நம்முடைய பணிவை அதிகரிக்க வேண்டும். நம்முடைய பணிவு நிலை மட்டுமே நமது வெற்றிகளை மற்றவர்கள் கொண்டாடக்கூடிய வாய்ப்பை உருவாக்கித்தரும் என்று பிரதமர் கூறினார். புதுமை சிந்தனை, கல்வியில் சாதனை, விளையாட்டு, கலைகள் மற்றும் கலாச்சாரம், சமூக சேவை, தீரச்செயல்கள் உள்ளிட்ட துறைகளில் தனித்துவமான செயல்பட்ட சிறுவர் சிறுமியருக்கு பிரதமரின் தேசிய சிறார் விருது திட்டம் மூலமாக பால சக்தி புரஸ்கார் விருதுகளை ஆண்டுதோறும் மத்திய அரசு வழங்கி வருகிறது. இந்த ஆண்டு நாடு முழுவதும் பல்வேறு பிரிவுகளில் இருந்து 32 பேருக்கு பால சக்தி புரஸ்கார் விருது வழங்க முடிவு செய்யப்பட்டிருக்கிறது.
ராணி லட்சுமிபாய் பிறந்த தினத்தை முன்னிட்டு பிரதமர் அஞ்சலி

ராணி லட்சுமிபாய் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “ஒவ்வொரு இந்தியனுக்கும் ராணி லட்சுமிபாய் ஒரு வழிகாட்டி. எப்பேர்ப்பட்ட இடர்பாடுகளையையும் எதிர்கொள்ளும் அவருடைய துணிச்சல் மற்றும் காலனித்துவத்தை வலுவாக எதிர்த்த அவரது உறுதிபாடு என்றும் மறக்கமுடியாதது. இவரை போன்ற மாமனிதர்களாலே இந்தியா சுதந்திரம் பெற்றது. அவரது பிறந்த தினத்தன்று அவரை நினைவு கூர்வோம்”, என்று பிரதமர் கூறினார்.
குஜராத் மாநிலம் அகமதாபாதில் உள்ள எஸ்ஜிவிபி குருகுலத்தில் நடைபெற்ற பாவ் வந்தனா நிகழ்ச்சியில் பிரதமர் மோடியின் உரை

குஜராத் மாநிலம் அகமதாபாதில் உள்ள எஸ்ஜிவிபி குருகுலத்தில் நடைபெற்ற பாவ் வந்தனா நிகழ்ச்சியில் பிரதமர் திரு நரேந்திர மோடி பேசினார். பூஜ்ய சாஸ்திரிஜி மகராஜின் வாழ்க்கை வரலாறு வெளியீட்டையொட்டி இந்நிகழ்ச்சிக்கு ஏற்பாடு செய்யப்பட்டு இருந்தது. அப்போது பேசிய பிரதமர், சிறந்த ஆளுமைகளின் வரலாறுகளும், கதைகளும், எழுத்தால் பதிவு செய்யப்படுவதைவிட, வாய்வழியாக கேட்பது என்றும் நினைவில் நிற்கும் என்று தெரிவித்தார். பூஜ்ய சாஸ்திரி மகராஜின் வாழ்க்கை வரலாறு சமூகத்தில் சேவைக்காக அர்ப்பணிப்பு செய்யப்பட்ட ஆளுமையின் சுயநலமற்ற வாழ்க்கை முறையை தெரிவிப்பதாக உள்ளது என்று கூறினார். குருகுல பாரம்பரியம், கலாச்சாரம், சமூகம் ஆகியவை நாட்டின் சாதாரண மக்களுக்கு உத்வேகம் அளிப்பதாக தெரிவித்தார். சாஸ்திரிஜி தமது குருகுலம் வாயிலாக உலகம் முழுவதும் பலதரப்பட்ட நபர்களின் வாழ்க்கை முறையை பண்படுத்தியுள்ளதாக கூறினார். அவருடைய வாழ்க்கை முறை கற்பித்தல் மற்றும் உத்தரவிடுவதாகவும் மட்டுமல்லாமல் கடமையை செய்வதற்கான வழிவகைகள் குறித்து உபதேசித்தார் என்றும் பிரதமர் குறிப்பிட்டார்.
உள்நாட்டிலேயே உருவாக்கப்பட்ட இந்தியாவின் முதலாவது செலுத்துவாகனமான ஆர்.எல்.வி-டீ.டி. செலுத்தப்பட்டதற்கு இஸ்ரோ விஞ்ஞானிகளுக்கு பிரதமர் பாராட்டு

உள்நாட்டிலேயே உருவாக்கப்பட்ட இந்தியாவின் முதலாவது மறுபயன்பாட்டிற்கு உகந்த விண்வெளி செலுத்து வாகனம் ஆர்.எல்.வி-டீ.டி. வெற்றிகரமாக செலுத்தப்பட்டதற்கு இஸ்ரோ விஞ்ஞானிகளுக்கு பிரதமர் திரு. நரேந்திர மோடி பாராட்டு தெரிவித்துள்ளார். உள்நாட்டிலேயே உருவாக்கப்பட்ட இந்தியாவின் முதலாவது மறுபயன்பாட்டிற்கு உகந்த விண்வெளி செலுத்து வாகனம் விண்ணில் ஏவப்பட்டு வெற்றிகரமான முறையில் சோதனை செய்யப்பட்டது நமது விஞ்ஞானிகளின் தொழில் ரீதியான முயற்சிகளின் காரணமாக பெற்ற பயன். அவர்களுக்கு எனது பாராட்டுகள். கடந்த ஆண்டுகளில் நமது விஞ்ஞானிகள் மற்றும் இஸ்ரோ துடிப்புடனும் மற்றும் அர்ப்பணிப்புடன் பணியாற்றியது, தனித்தன்மை வாய்ந்தது மற்றும் ஊக்கமளிப்பதாக அமைந்திருந்தது என்றும் பிரதமர் கூறியுள்ளார்.
ரிச்சர்ட்சன் அண்டு குரூட்டாஸ் (1972) நிறுவனத்தின் கடனைப் பங்குகளாக மாற்றவும் வட்டியைத் தள்ளுபடி செய்யவும் மத்திய அமைச்சரவை ஒப்புதல்

மத்திய அரசு நிறுவனமான ரிச்சர்ட்சன் அண்டு குரூட்டாஸ் (1972) லிமிடெட் (R&C) நிறுவனத்தை தொழில் மற்றும் நிதிச் சீரமைப்பு வாரியத்தின் வரம்பிலிருந்து விடுவிக்க மத்திய கனரக தொழில்கள் துறையின் திட்டத்திற்கு பிரதம மந்திரி திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இதையொட்டி, மத்திய அரசு அந்த நிறுவனத்துக்கு அளித்த ரூ.101.78 கோடி கடனையும் அதற்கான ரூ.424.81 கோடி வட்டியையும் பங்குகளாக மாற்றுவதற்கும் அந்நிறுவனத்தின் நாக்பூர், சென்னை ஆகிய கிளைகளின் மூலதனத்தைத் திரும்பப் பெறுவதற்கும் மும்பையிலிருந்து இயங்கிவரும் பணிகளை இதர இடங்களுக்கு மாற்றுவதற்கும் மத்திய அமைச்சரவை ஒப்புதல் அளித்துள்ளது. மும்பையில் நிறுவனம் குத்தகை அடிப்படையில் வைத்திருக்கும் நிலம் “தொழில் வர்க்கம்-2” (Occupation Class II) என்ற வகைக்கு மாற்றுவதற்கும் மத்திய அமைச்சரவை ஒப்புதல் அளித்துள்ளது. இதன் மூலம் அந்நிறுவனம் அந்த நிலத்தை சிறந்த பயன்பாட்டுக்கு வாங்குவதற்கு உரியவரை அரசு வழிகாட்டு நெறிகளுக்கு உட்பட்டு, அடையாளம் காண வழியேற்படும்.
தொலைத்தொடர்புத் துறையில் வரையறுக்கப்பட்ட கடன் தொடர்பாக அமைச்சகக் குழு அளித்த பரிந்துரைகளுக்கு மத்திய அமைச்சரவை ஒப்புதல்

பாரதப் பிரதமர் திரு. நரேந்திர மோடி தலைமையில் மத்திய அமைச்சரவைக் குழுவின் கூட்டம் இன்று நடைபெற்றது. அதில், தொலைத்தொடர்புத் துறை தொடர்பான இரு முக்கிய நடவடிக்கைகளுக்கு ஒப்புதல் அளிக்கப்பட்டது. முதலீடு செய்ய வழியமைத்தல், அத்துறையில் அலுவல் நடவடிக்கைகளை எளிமையாக்குவது ஆகிய இரு முக்கிய நடவடிக்கைகளுக்கு கேபினட் இசைவு தெரிவித்தது. ஸ்பெக்டரம் அலைக்கற்றை ஒதுக்கீட்டுக்கான ஏலத்தில் தள்ளிப் போடப்பட்ட கட்டண நிலுவையை மாற்றியமைப்பதும், ஸ்பெக்ட்ரம் அலைக்கற்றையைப் பயன்படுத்தும் தொலைத்தொடர்பு நிறுவனங்களுக்கு உச்ச வரம்பைத் திருத்தியமைப்பதும் இந்த நடவடிக்கையில் இடம்பெற்றுள்ளன. விவரம்: ஸ்பெக்டரம் அலைக்கற்றை ஒதுக்கீட்டுக்கான ஏலத்தில் தள்ளிப் போடப்பட்ட கட்டண நிலுவையை மாற்றியமைப்பது தற்போது தொலைத்தொடர்பு நிறுவனங்கள் செலுத்த வேண்டிய 10 தவணைக் காலத்துடன், கூடுதலாக அதிகபட்சம் 6 தவணைகளில் செலுத்த ஒரு முறை வாய்ப்பு அளிக்கப்படும். இந்தத் தவணை நீட்டிப்பு அசலின் அடிப்படையில் இருக்கும். 2012ஆம் ஆண்டு ஸ்பெக்ட்ரம் அலைக்கற்றைக்கான ஏலத்தில் போட்டியிட விண்ணப்பிக்கக் கோரும் நோட்டீஸில் உள்ளதன்படி செலுத்த வேண்டிய தொகை எவ்வளவோ அதன் மொத்த தற்போதைய மதிப்பீட்டின் அடிப்படையில் அசல் இருக்கும். ஸ்பெக்ட்ரம் வைத்திருப்பதற்கான அலைக்கற்றை உச்ச வரம்பைத் திருத்தியமைத்தல் இந்தியதொலைத்தொடர்பு ஒழுங்குமுறை ஆணையகம் (TRAI) மற்றும் தொலைத்தொடர்பு கமிஷன் அளித்த பரிந்துரைகளின்படி ஸ்பெக்ட்ரம் அலைக்கற்றையை வைத்திருப்பதற்கான உச்சவரம்பை மாற்றியமைக்கவும் மத்திய அமைச்சரவை இசைவு தெரிவித்துள்ளது. ஒட்டுமொத்த ஸ்பெக்ட்ரம் உச்சவரம்பு தற்போதைய அளவான 25 சதவீதத்திலிருந்து 35 சதவீதமாக உயர்த்துதல். தற்போதுள்ள அலைக்கற்றைகளுக்கு இடையேயான உச்ச வரம்பு நீக்கப்பட்டது. மாறாக ஒரு ஜிகாஹெர்ட்ஸ் அளவில் ஒட்டுமொத்த ஸ்பெக்ட்ரம் அலைக்கற்றைக்கு (700 மெகாஹட்ஸ், 800 மெகா ஹட்ஸ், 900 மெஹாஹட்ஸ்) 50 சதவிகித உச்சவரம்பு நிர்ணயிக்கப்பட்டுள்ளது. தனிப்பட்டோரோ ஒருங்கிணைந்தோரோ 1 ஜிகாஹெர்ட்ஸ் திறனுக்கு மேல் வைத்திருந்தால், அதற்கு உச்ச வரம்புஇல்லை. 2019ம் ஆண்டு நடக்க இருக்கும் உலக வானொலித் தொடர்பு மாநாடு முடிந்த பிறகு, ஸ்பெக்ட்ரம் அலைக்கற்றைக்கான உச்ச வரம்பு பிறகு மாற்றியமைக்கப்படலாம். ஸ்பெக்ட்ரம் அலைக்கற்றையை வைத்திருக்க தற்போதுள்ள உச்ச வரம்பைத் திருத்தியமைக்க டிராய் அமைப்பு பரிந்துரைத்துள்ளது. இத்துறையில் ஏற்பட்டுள்ள தொழில்நுட்ப மேம்பாடு, ஸ்பெக்ட்ரம் அலைக்கற்றையைத் திறம்பட பயன்படுத்துதல் உள்ளிட்டவற்றின் அடிப்படையில் இப்பரிந்துரைகள் அளிக்கப்பட்டன. விளைவு: தள்ளிப் போடப்பட்ட கட்டண நிலுவையைத் திருத்தியமைக்கும் நிலையில் தொலைத்தொடர்பு சேவைகளை அளிக்கும் நிறுவனங்களுக்கு பண வரவு அதிகரிக்கும். இது சிறிய ஆறுதலாக இருக்கும். ஸ்பெக்ட்ரம் அலைக்கற்றையை வைத்திருப்போர்க்கான உச்ச வரம்பைத் திருத்தியமைப்பதன் மூலம் தொலைத்தொடர்பு உரிமம் பெற வழி கிடைக்கும். இத்தகைய நடவடிக்கைகள் எதிர்காலத்தில் மேற்கொள்ளும் ஏல நடைமுறைக்கு ஊக்கமளிப்பதாக அமையும்.